b'\n_START_ARTICLE_\nMarea Beaufort\n_START_SECTION_\nIstorie\n_START_PARAGRAPH_\nDup\xc4\x83 descoperirea Americii, navigatorii \xc8\x99i exploratorii au \xc3\xaenceput s\xc4\x83 caute o alternativ\xc4\x83 pentru Capul Horn din sudul Americii de Sud, care trezea groaza printre marinari. Ideea circumnavig\xc4\x83rii continentului pe la nord a r\xc4\x83mas mult\xc4\x83 vreme un simplu vis. Robert McClure a reu\xc8\x99it acest lucru \xc3\xaen anii \'50 ai secolului XIX, \xc3\xaen fruntea unei expedi\xc8\x9bii plecat\xc4\x83 \xc3\xaen c\xc4\x83utarea lui John Franklin, disp\xc4\x83rut cu c\xc3\xa2\xc8\x9biva ani \xc3\xaenainte. El a ajuns prin Str\xc3\xa2mtoarea Bering la Insulele Banks, de unde a continuat c\xc4\x83l\xc4\x83toria cu s\xc4\x83niile, mai departe spre est._NEWLINE_\xc3\x8en anul 1903, cercet\xc4\x83torul \xc8\x99i exploratorul norvegian Roald Amundsen (cuceritorul de mai t\xc3\xa2rziu al Polului Nord) a pornit \xc3\xaentr-o c\xc4\x83l\xc4\x83torie de-a lungul coastelor nordice ale Canadei \xc8\x99i Alask\xc4\x83i. El a devenit astfel primul om care a reu\xc8\x99it s\xc4\x83 traverseze drumul Maritim de Nord-Vest pe toat\xc4\x83 lungimea sa, plutind pe un singur vas. \xc3\x8entre anii 1903 - 1906, el a str\xc4\x83b\xc4\x83tut aceste ape pe un iaht mic cu motor numit"Gj\xc3\xb8a", din Oceanul Atlantic p\xc3\xa2n\xc4\x83 la Str\xc3\xa2mtoarea Bering._NEWLINE_Adev\xc4\x83ratul descoperitor al M\xc4\x83rii Beaufort a fost Vilhjalmur Stefansson,un american de origine islandez\xc4\x83, care \xc3\xaen anii \'20 a cercetat via\xc8\x9ba eschimo\xc8\x99ilor de pe \xc8\x9b\xc4\x83rmurile acesteia.\n_START_SECTION_\nGeografie\n_START_PARAGRAPH_\nMarea Beaufort este \xc3\xaentins\xc4\x83 \xc8\x99i pu\xc8\x9bin ad\xc3\xa2nc\xc4\x83, din ea se ridic\xc4\x83 pu\xc8\x9bine insule. Unicul golf din marea Beaufort, care se \xc3\xaentinde \xc3\xaentre insulele Banks \xc8\x99i teritoriile de Nord-Vest, a primit numele de Roald Amundsen._NEWLINE__NEWLINE_Cel mai mare fluviu, care se vars\xc4\x83 \xc3\xaen marea Beaufort, este Mackenzie, cu izvorul \xc3\xaen Marele Lac al Sclavilor. Sistemul s\xc4\x83u fluvial este considerat al doilea ca m\xc4\x83rime din Statele Unite, dup\xc4\x83 sistemul Mississippi- Missouri.\n_START_SECTION_\nClim\xc4\x83\n_START_PARAGRAPH_\nClima este polar\xc4\x83. Temperatura apei se men\xc8\x9bine aproape de 0\xc2\xa0\xc2\xb0C tot timpul anului. Temperatura medie atinge -28\xc2\xa0\xc2\xb0C \xc3\xaen luna ianuarie \xc8\x99i +4\xc2\xa0\xc2\xb0C \xc3\xaen luna iulie.\n_START_SECTION_\nEconomie\n_START_PARAGRAPH_\nMarea Beaufort este bogat\xc4\x83 \xc3\xaen z\xc4\x83c\xc4\x83minte de petrol \xc8\x99i de gaze naturale. Condi\xc8\x9bile extreme de clim\xc4\x83 complic\xc4\x83 exploatarea acestor resurse extrem de bogate. Insula Herschel a fost \xc3\xaen secolul al XIX-lea un important centru al v\xc3\xa2n\xc4\x83torii de balene. De\xc8\x99i \xc3\xaen ziua de ast\xc4\x83zi aceste animale , cele mai mari din lume, pot fi rareori \xc3\xaent\xc3\xa2lnite, pescuitul continu\xc4\x83 s\xc4\x83 reprezinte, al\xc4\x83turi de extrac\xc8\x9bia de petrol, baza economiei acestei regiuni slab populate din America. Popula\xc8\x9bia din cele mai mari a\xc8\x99ez\xc4\x83ri de pe malul m\xc4\x83rii, precum Barrow de pe promontoriul cu acela\xc8\x99i nume (partea vestic\xc4\x83 a m\xc4\x83rii Beaufort sau Sachs Harbour (unica localitate de pe Insulele Banks), rar dep\xc4\x83\xc8\x99e\xc8\x99te o mie de locuitori. Nici m\xc4\x83car stimulentele economice puternice, precum scutirea de impozite pe venit \xc8\x99i credite f\xc4\x83r\xc4\x83 dob\xc3\xa2nd\xc4\x83 pentru ce care doresc s\xc4\x83-\xc8\x99i construiasc\xc4\x83 o cas\xc4\x83 \xc3\xaen aceste regiuni aspre nu au schimbat sim\xc8\x9bitor situa\xc8\x9bia deocamdat\xc4\x83.'